COLOCVIU STRATEGIC Nr. 12, 2009 


COLOCVIU STRATEGIC 


UNIVERSITATEA NAȚIONALĂ DE APĂRARE „CAROL l” 
CENTRUL DE STUDII STRATEGICE DE APĂRARE ŞI SECURITATE 


Nr. 12 
2009 


MODELAREA VIITOAREI 
ARHITECTURI A UNIVERSITĂŢII 


Mihaela-Paula RADU 


CONCLUZII: 


e Timpul în care trăim este cel al 
schimbărilor. Ne aflăm față în faţă cu 
„provocările viitorului”, pe „câmpul” 
ideilor, unde universitatea provoacă 
viitorul! 

e Ideea universității moderne a fost şi 
este în Simbioză cu concepţiile despre 


om, cultură şi civilizaţie. 


„Fiecare universitate este consecinţa vremii 
sale”, afirma J.J. Chapman, iar atunci când se 
încearcă reconstituirea istoriei universităţii, ori a 
unui anumit model, tip de universitate, se porneşte 
de la prezentarea „idealului de universitate”. 
Aşadar, mereu au existat universităţi moderne. 

Universitatea a fost, este şi va fi un loc de 
formare a elitelor, templu al adevărului, piaţa 
revoluţiei ideilor îndrăzneţe. Universitatea dă, sau 
ar trebui să dea, studenților „ştiinţa de a fi”, un 
posibil model de a şti să-şi trăiască viaţa. 

Concepţia contemporană despre universitate 
oscilează între trei sensuri: universitatea pentru 


e Creşterea competitivităţii României pe 
piețele globale va fi susținută şi prin 
politici şi programe de facilitare a acce- 
sului firmelor la rezultatele cercetării- 
dezvoltării, opțiune ce implică eforturi 
organizatorice importante, dar şi un 
efort bugetar deosebit. 


studenţi, universitatea pentru ştiinţă şi universitatea 
pentru societate. 

O realizare deosebită a omenirii, universitatea, 
este lăcaş de lumină, de libertate şi de învăţătură. 
Adevărul este posibil numai acolo unde există 
libertate. Libertatea este o condiţie esențială pentru 


viața universităţii. De asemenea, creativitatea, 
respectul, deschiderea spre nou, spre ştiinţă, dreptul 
la formarea propriei experienţe şi concepţii, acestea 
şi multe altele ar trebui să fie contopite astăzi şi 
mâine în instituţiile de învățământ superior din 
România. Universitatea românească nu poate fi 
decât pluralistă, mereu nemulțumită de ceea ce este 
şi căutând mereu să fie altfel. 

1. TENDINŢELE ÎNVĂȚĂMÂNTULUI SUPERIOR MODERN 


Integrarea învățământului superior din 
România în contextul sistemului educațional euro- 
pean, presupune o corelare minuțioasă, stabilirea 
unor tangențe la nivel formal — legislativ, la nivel 
conceptual şi la nivelul elaborării strategiilor de 
implementare a reperelor metodologice. Misiunea 
direcțiilor strategice este de a facilita formarea unui 
cadru general unic, apreciat drept premisă a 
integrării. 

Asigurarea calității învățământului european, 
deziderat principal al procesului de la Bologna, 
trebuie apreciat ca proces şi rezultat al remanierilor 
din domeniul învățământului superior şi obiectiv ce 
are la bază realizarea altor direcții strategice. 
Învăţământul superior ocupă un rol privilegiat în 
sistemul social, obiectul activităţii sale fiind omul 
cu înaltele calități ale cunoaşterii şi creaţiei, ale 
practicării unei profesiuni şi a unei atitudini 
elevate. 

Procesul integrării prin învățământ conturează 
următoarele principii: 

- principiul continuității; 

- principiul integrităţii, realizat prin corelația 

funcțională a diferenţelor. 

Aceste principii se cer a fi respectate în pro- 
cesul stabilirii raportului general-specific. 

O problemă prioritară a spaţiului european al 
cunoaşterii o constituie cadrul calificărilor. 

Calificările sunt o expresie a abilităților 
profesionale ale angajaţilor şi sunt recunoscute la 
nivel național şi sectorial. Acordarea calificărilor se 
bazează pe autoritatea instituțiilor din cadrul 
sistemului național de educație. 

Cadrul calificărilor va cuprinde: 

- domeniul de formare profesională; 

- nivelul (ciclul); 

- rezultatele învățământului (competenţe); 

- volumul de credite; 

- proceduri de asigurare a calităţii. 

Cadrul unic al calificărilor în spaţiul european 
poate fi mai puțin operant decât cadrele naţionale 


pentru majoritatea studenților, dar nu e mai puţin 
important. 

Recunoaşterea titlurilor şi calificărilor, compa- 
tibilitatea lor, este una dintre condiţiile-cheie pentru 
asigurarea calităţii, instituirea învățământului bazat 
pe cicluri, mobilitate, învățarea pe parcursul 
întregii vieți. 

În documentul de lucru al Consiliului Europei 
privind Cadrul European al Calificărilor, acest 
concept este definit ca descriere a rezultatelor 
învăţării. Cadrul european al calificărilor presupune 
opt niveluri care reflectă finalitățile întregului 
sistem educațional. Din acest sistem, nivelul 6 
corespunde studiilor de licenţă, nivelul 7 — studiilor 
de masterat, iar nivelul 8 — studiilor de doctorat. 

Cadrul național al calificatorilor trebuie să fie 
bazat pe: 

-  finalități; 

- un proces de certificare; 

- acceptarea lui de către toți partenerii 

procesului educaţional; 

- sisteme integrate de validare a învăţă- 

mântului formal şi non-formal; 

- mecanisme credibile de asigurare a calităţii. 

Învăţământul superior nu trebuie să rămână 
suspendat într-un turn de fildeş sau să asculte doar 
vuietul vremurilor noi, ci trebuie să ajute dezvol- 
tarea unor forme culturale umaniste, devenind 
principala instituție de cultură prin care se extinde 
raționalul. 

Are o funcție critică, care ar trebui să se mani- 
feste permanent, încercând să reaşeze universul de 
cunoaştere, apreciere şi acţiune în raport cu noile 
descoperiri, cu formularea noilor adevăruri şi 
sisteme de valori. 

Misiunea ei este una universală, dar şi 
națională. Ca să supravieţuiască este condamnată la 
prestigiu şi excelență. Este, cu siguranță, baro- 
metrul capitalului de optimism la care are dreptul o 
națiune atunci când se gândeşte la propria sa 
devenire. 


A 


Autoarea este doctorandă a Universităţii Naţionale de Apărare „Carol I” în domeniul „Științe 


militare”. Arealul său major de interes este reprezentat de tendinţele învățământului universitar 
românesc, în special cel militar, direcţie în care şi-a canalizat eforturile ştiinţifice. 


COLOCVIU STRATEGIC Nr. 12, 2009 


2. ROLUL UNIVERSITĂȚII 
ÎN ÎNVĂȚĂMÂNTUL SUPERIOR MODERN 


Ştiinţa are un caracter dinamic, ea nu este 
niciodată ceva devenit şi sfârşit, ci se reduce, în 
esenţa ei, la o serie de probleme care se cheamă 
una pe alta şi care frământă la infinit spiritul. 

Problema pe care o rezolvă orice cercetător 
este numai un popas pe un drum al cărui capăt nu-l 
va vedea niciodată. În laboratorul savantului se 
disecă realitatea, se întrezăresc soluţii, se descoperă 
adevăruri şi se formulează chestiuni noi. 

Cadrele didactice vor apărea astfel pe primul 
plan, misiunea lor fiind de a afla adevărul, de a 
descoperi forme noi ale realităţii, atrăgând cu ei pe 
acest drum şi pe tinerii studenţi. În acest mod, 
universitatea va deveni un adevărat atelier de 
muncă şi creație ştiinţifică. 

Dacă profesorii îşi limitează activitatea numai 
la expunerea doctorală şi rece a unor cunoştinţe 
acumulate, ei nu-şi îndeplinesc misiunea, căci ei 
trebuie să trezească puteri noi, făcând din ştiinţa lor 
o forță vie, care să pătrundă în spiritul studenților, 
deschizându-le orizonturi noi şi arătându-le ţinte 
mai înalte, mai luminoase, mai nobile. 

Universitatea nu poate face din tinerii studenți 
nişte savanți, dar trebuie să-i deprindă cu metoda 
ştiinţifică de lucru şi să le trezească în suflet 
pasiunea pentru ştiinţă şi gândire. 

Studentul va trebui să înveţe a cerceta, pe 
lângă legăturile materiale ale lucrurilor, înlănțuirea 


conceptuală a problemelor, ceea ce constituie 
esența muncii ştiinţifice, respectând întotdeauna cu 
sfințenie obiectivitatea. 

În unele ţări ale Uniunii Europene se utilizează 
standarde de excelenţă conform cărora se folosesc 
examinatori externi pentru evaluarea studenților. În 
conformitate cu standardele minimale, procesul de 
evaluare certifică însuşirea de către studenți a 
competenţelor, respectiv abilităților prevăzute de 
lege, iar evaluarea se desfăşoară întotdeauna 
echitabil, corect şi fiabil. Totodată, se impune 
educarea şi instruirea fiecărui cadru didactic şi 
fiecărui student în metode şi instrumente de 


îmbunătățire continuă a propriei pregătiri 
profesionale 
Universitatea de mâine, aşa cum mi-o 


imaginez, nu poate fi decât un loc al inovației 
intelectuale, cel puțin pentru două motive: unul 
pentru că marile revoluții în gândire se petrec în 
câmpul magnetic al minților tinere, care au energia 
mentală să pună sub semnul întrebării certitudinile 
confortabile ale dogmatismului şi tradiției; al 
doilea, pentru că, în procesul predării, profesorii 
sunt confruntați cu idealurile de înnoire spirituală 
ale fiecărei generații de studenți şi din acest benefic 
transfer de forțe rezultă elanul ambelor tabere de a 
cerceta împreună căile de regenerare şi de spargere 
a orizonturilor cunoscute. 


3. UNIVERSITATEA VIITORULUI 


Conceptul de „universitate” presupune atât 
convergența direcțiilor de studiu pentru descope- 
rirea sensurilor lumii, cât şi pluralitatea demersu- 
rilor de descifrare a misterului existenţial. 

Filozoful Schelling a susținut că universitatea 
trebuie să formeze numai oameni de ştiinţă, cerce- 
tători, şi nicidecum profesionişti, deoarece scopul 
ei este de a spori potenţialitatea conştiinţei, 
nepreocupându-se de niciun alt lucru care ar putea 
cobori demnitatea ştiinţei pure. Este, desigur, o 
concepție frumoasă şi atrăgătoare, căci nimic nu 
poate întrece în splendoare ştiinţa pură şi adevărul. 
Privind prin această prismă menirea universității 


viitorului, înţelegem uşor că nu ne putem opri doar 
la vechea concepţie schellingiană. 

Institutele specializate ar trebui să atragă apoi 
capitalul energetic format în universitate şi să-l 
canalizeze către maximum de randament 
profesional. 

Universitatea de mâine trebuie să urmărească 
un scop mai complex şi mai multilateral. De aceea, 
pe lângă formarea personalității spirituale a studen- 
tului şi pregătirea pentru o profesie, universitatea 
trebuie să-şi propună, într-un procent foarte mare, 
cercetarea ştiinţifică şi crearea ştiinţei, care 
formează esenţa ei şi îi justifică dreptul la existență. 

Acestea constituie cele mai înalte şi mai nobile 
scopuri ale universităţii viitorului. 

Facultățile ar trebui să furnizeze instituțiilor 
profesionale specializate persoane apte să facă față 
unei competiții intelectuale autentice. 

Un sistem de învățământ standardizat, până la 
o anumită limită, corespunde unor necesităţi 
inconturabile: omologarea diplomelor şi creditelor, 
circulația liberă a profesorilor şi a studenților între 
instituţii, cooperarea la proiecte comune, evaluarea 
după criterii unice, acceptate de piața de muncă. 

Universitățile trebuie să fie şi centre de 
excelenţă în cercetarea de vârf din toate domeniile. 
Chiar şi acolo unde există institute specializate 
paralele, acestea ar trebui să lucreze în cea mai 
strânsă cooperare cu instituțiile academice, iar 
cercetătorii să fie implicaţi direct în “diseminarea 
academică a cunoştinţelor”. 


Marile institute de cercetări ar trebui integrate 
în universități, ca şi relaţia fondatoare cu marile 
corporaţii industrial-economice, care să insereze 
învățământul superior în viaţa naţională. 

Viaţa universitară ar trebui să graviteze în jurul 
unor elite creatoare de şcoală, cu ridicat potenţial 
de cercetare şi de transmitere a informaţiei. 

Universitatea va sluji nu numai societatea 
prezentă, ci va viza întotdeauna un viitor previzibil. 
Ea nu se va subordona unor imperative pragmatice 
circumstanțiale, ci va sluji unor valori mult mai 
durabile. 

De peste 1000 de ani, universitățile au servit 
umanitatea şi depinde de noi toți să meargă mai 
departe. Universitatea nu aparține doar istoriei, ea 
are de jucat un rol în prezent şi viitor. 


PROPUNERI: 
e Sistemul de învățământ trebuie edificat în funcţie de noile realități: intrarea 
României în Uniunea Europeană, oferta europeană de pe piața muncii, 
necesitatea compatibilizării învățământului românesc cu sistemele europene de 


educaţie şi formare profesională. 


El trebuie să asigure Stimularea educaţiei permanente, modernizarea rapidă a 
învățământului public şi consolidarea instituţiilor private de învățământ, 
reforma educaţiei timpurii, creşterea capacităţii instituționale pentru elabo- 
rarea şi gestionarea proiectelor, cât şi Susținerea, în manieră integrată, a 


educaţiei, cercetării şi inovării. 


COLOCVIU STRATEGIC este o publicaţie a Centrului de Studii Strategice de Apărare şi Securitate ce include 
rezumate ale temelor de cercetare ştiinţifică, conferintelor, simpozioanelor, seminariilor, meselor rotunde, opinii şi 
puncte de vedere ale unor personalități de marcă din armată şi societate, din țară şi străinătate, implicate în cercetarea 


Ştiinţifică din domeniul securității. 


Publicaţie realizată cu sprijinul Editurii şi Tipografiei 
Universităţii Naţionale de Apărare „Carol I” 
Tehnoredactare computerizată: Mirela ATANASIU 
Supliment al revistei IMPACT STRATEGIC 
ISSN: 1582-6511; B: 0162/1840/2009 


Centrul de Studii Strategice de Apărare şi Securitate 
Sos. Panduri, nr. 68-72, Sector 5, Bucureşti 
Telefon: 021.3 19.56.04, Fax 021.319.55.93 
e-mail: cssas(Qunap.ro 


http/:cssas.unap.ro 


